রিজিওন্যাল ফোর ডে কম্পিটিশন

**রিজিওন্যাল ফোর ডে কম্পিটিশন** বা **ওয়েস্ট ইন্ডিজ চ্যাম্পিয়নশিপ** হল ওয়েস্ট ইন্ডিজের প্রথম-শ্রেণীর ক্রিকেট প্রতিযোগিতাবিশেষ। পূর্বে এ প্রতিযোগিতাটি **শেল শিল্ড** ও **ক্যারিব বিয়ার কাপ** নামে পরিচিত ছিল। ক্রিকেট ওয়েস্ট ইন্ডিজ কর্তৃক এ প্রতিযোগিতার আয়োজন করা হয়। ২০১৩-১৪ মৌসুমের প্রতিযোগিতায় শিরোপা বিজয়ী দলকে ডব্লিউআইসিবি প্রেসিডেন্টস ট্রফি ও নক-আউট প্রতিযোগিতায় জর্জ হ্যাডলি/এভারটন উইকস ট্রফি প্রদান করা হয়। পূর্বেকার কয়েক মৌসুমে প্রতিযোগিতার শিরোপা বিজয়ী দলকে হ্যাডলি/উইকস ট্রফি প্রদান করা হয়েছে। ২০১৭–১৮ মৌসুম থেকে প্রতিযোগিতায় বাণিজ্যিকভাবে ডিজিসেলের সাথে চুক্তিবদ্ধ হওয়ায় এ প্রতিযোগিতাটি **ডিজিসেল ফোর ডে চ্যাম্পিয়নশীপ** নামে পরিচিতি পাচ্ছে। ২০১৯–২০ মৌসুমের প্রতিযোগিতাটি **ওয়েস্ট ইন্ডিজ চ্যাম্পিয়নশিপ** নামে পরিচতি পাচ্ছে।

সাতটি ক্যারিবীয় দলের মাঝে এ প্রতিযোগিতাটি অনুষ্ঠিত হয়। মাঝে-মধ্যে অন্যান্য দেশের দলও এতে অংশ নেয়। চারটি ক্যারিবীয় দল - বার্বাডোস, গায়ানা, জ্যামাইকা এবং ত্রিনিদাদ ও টোবাগো তাদের দেশ থেকে এবং দুইটি দল - লিওয়ার্ড আইল্যান্ডস ও উইন্ডওয়ার্ড আইল্যান্ডস দল এতে অংশ নেয়। শেষের দুইটি দল কম্বাইন্ড আইল্যান্ডস নামে কয়েকটি দেশ ও অঞ্চলকে যুক্ত করে পূর্বে অংশ নিয়েছিল। ২০০৭–০৮ মৌসুমের শুরুতে কম্বাইন্ড ক্যাম্পাসেস ও কলেজের ক্রিকেট দল (সিসিসি ক্রিকেট দল) এ প্রতিযোগিতায় যুক্ত হয়। তবে, জুলাই, ২০১৪ সালে ডব্লিউআইসিবি ঘোষণা করে যে, ডব্লিউআইসিবির ক্রিকেট পরিচালক রিচার্ড পাইবাস মার্চ, ২০১৪ সালের এক প্রতিবেদনে পরিবর্তনের অংশ হিসেবে দলটিকে বাদ দেয়া হয়েছে।

বর্তমানে এ প্রতিযোগিতায় দ্বৈত রাউন্ড-রবিন লিগ পদ্ধতিতে অনুষ্ঠিত হচ্ছে। সর্বাধিকসংখ্যক পয়েন্ট লাভের অধিকারী দল শিরোপা বিজয় করবে। ২০১৪–১৫ মৌসুমের পূর্বে প্রতিযোগিতাটি কেবলমাত্র একবার রাউন্ড-রবিন লীগ পদ্ধতিতে খেলার পর সেমি-ফাইনাল ও ফাইনাল খেলায় সীমাবদ্ধ ছিল। অতীতে কোন নক-আউট পদ্ধতি ছিল না ও প্রয়োজনে যৌথভাবে ট্রফি প্রদান করা হতো।

বর্তমান শিরোপাধারী দল হচ্ছে গায়ানা। বার্বাডোস দল সর্বাধিকসংখ্যক বাইশবার (একবার যৌথভাবে) শিরোপা জয় করে। অন্যদিকে, জ্যামাইকা সর্বাধিকসংখ্যক ধারাবাহিকভাবে পাঁচবার জয় করেছে।

## অংশগ্রহণকারী দল
২০০৭–০৮ মৌসুম থেকে নিম্নবর্ণিত দলগুলো প্রত্যেক প্রতিযোগিতায় প্রতিদ্বন্দ্বিতা করেছে:
* বার্বাডোস (বর্তমানে বিশেষ প্রাধিকারপ্রাপ্ত নাম হচ্ছে বার্বাডোস প্রাইড)
* গায়ানা (বর্তমানে বিশেষ প্রাধিকারপ্রাপ্ত নাম হচ্ছে গায়ানা জাগুয়ার্স)
* জ্যামাইকা (জ্যামাইকা ফ্রাঞ্চাইজ নামে ডাকা হলেও পরবর্তীতে বর্তমানে বিশেষ প্রাধিকারপ্রাপ্ত নাম জ্যামাইকা স্কর্পিয়ন্স রাখা হয়।)
* লিওয়ার্ড আইল্যান্ডস (বর্তমানে বিশেষ প্রাধিকারপ্রাপ্ত নাম হচ্ছে লিওয়ার্ড আইল্যান্ডস হারিক্যান্স)
* ত্রিনিদাদ ও টোবাগো (বর্তমানে বিশেষ প্রাধিকারপ্রাপ্ত নাম হচ্ছে ত্রিনিদাদ ও টোবাগো রেড ফোর্স)
* উইন্ডওয়ার্ড আইল্যান্ডস (বর্তমানে বিশেষ প্রাধিকারপ্রাপ্ত নাম হচ্ছে উইন্ডওয়ার্ড আইল্যান্ডস ভলক্যানোস)

এছাড়াও, নিম্নবর্ণিত দলসমূহ প্রতিযোগিতায় অংশ নিয়েছে:
* কম্বাইন্ড আইল্যান্ডস – ১৯৬৫/৫৫ – ১৯৮০/৮১
* ইংল্যান্ড লায়ন্স – ২০০০/০১ (ইংল্যান্ড এ দল নামে), ২০১০–১১
* ওয়েস্ট ইন্ডিজ বি দল – ২০০০/০১ – ২০০৩/০৪
* বাংলাদেশ এ দল – ২০০১/০২
* ভারত এ দল – ২০০২/০৩
* কেনিয়া – ২০০৩/০৪
* কম্বাইন্ড ক্যাম্পাস ও কলেজ - ২০০৭/০৮ – ২০১৩/১৪

## পয়েন্ট পদ্ধতি
২০১০–১১ মৌসুম থেকে পেশাদারী ক্রিকেট লিগ চালু হবার পূর্ব-পর্যন্ত অংশগ্রহণকারী দলসমূহ একে-অপরের সাথে একবার দ্বৈত রাউন্ড-রবিন পদ্ধতিতে অংশ নেয়। এরপর, লীগের শীর্ষ চার দল সেমি-ফাইনালে অবতীর্ণ হয়।

নিম্নবর্ণিত পদ্ধতিতে পয়েন্ট প্রদান করা হয়:

* সরাসরি জয় = ১২
* ১ম ইনিংসে এগিয়ে থেকে পরাজয় = ৪
* ১ম ইনিংসে টাই থেকে পরাজয় = ৩
* ১ম ইনিংসে পিছিয়ে থেকে পরাজয় = ০
* টাই = ৮

অসমাপ্ত খেলা

* ১ম ইনিংসে এগিয়ে থাকলে = ৬
* ১ম ইনিংসে পিছিয়ে থাকলে = ৩
* ১ম ইনিংসে টাই হলে = ৪

ড্র খেলায় সমান রান

* ৪র্থ ইনিংসে ব্যাটিংরত = ৮
* ১ম ইনিংসে এগিয়ে থেকে ৪র্থ ইনিংসে ফিল্ডিংরত = ৬
* ১ম ইনিংসে রান সমান হলে = ৪
* ১ম ইনিংসে পিছিয়ে থাকলে = ৩

পরিত্যক্ত খেলা

কোন কারণে খেলা না হলে বা ১ম ইনিংসের মাধ্যমে ফলাফল না হলে উভয় দল ৩ পয়েন্ট করে পাবে।

## প্রতিযোগিতায় অবস্থান

## দল অনুযায়ী শিরোপা

## তথ্যসূত্র

## বহিঃসংযোগ
* A brief history of West Indies domestic cricket
* CricketArchive
* CaribbeanCricket 
* Competition Format of 2005–06 Carib Beer Series (pdf-file)

বিষয়শ্রেণী:১৯৬৫-এ প্রতিষ্ঠিত ক্রীড়া লিগ
বিষয়শ্রেণী:ওয়েস্ট ইন্ডিজের ঘরোয়া ক্রিকেট প্রতিযোগিতা
বিষয়শ্রেণী:পেশাদার ক্রীড়া লিগ
বিষয়শ্রেণী:রিজিওন্যাল ফোর ডে কম্পিটিশন
বিষয়শ্রেণী:প্রথম-শ্রেণীর ক্রিকেট প্রতিযোগিতা
বিষয়শ্রেণী:পেশাদার ক্রিকেট লিগ